### Beslutningstema

Teknik- og Miljøudvalget skal i denne sag tage stilling til, hvorvidt man ønsker at gå ind i et samarbejde omkring etablering af en flydebro ved [adresse], Rømø.

### Sagsfremstilling

Ejer af Turbåden Mandøpigen har henvendt sig til Tønder Kommune med et ønske om etablering af en flydebro samt sti ved [adresse], Rømø. Ejer ser en mulighed i at opgradere forholdene for turisterne i denne ende af Rømø, og etablering kunne med fordel tænkes ind i forbindelse med forstærkningen af [adresse], østdiget. Ejer ser, at projektet vil kunne læne sig op af projektet vedrørende [adresse] i forhold til adgang og formidling af naturen. Specifikt ser ejer, at det vil være dejligt med en flydebro, hvor Mandøpigen og andre sejlere at kunne lægge til. Ejer får en del henvendelser fra borgere med handicap, som gerne vil ud og opleve [adresse] og se sæler, dette er i dag ikke muligt på grund af adgangsforholdene til båden. Der tænkes, at der i videst muligt omfang skal være fri adgang til flydebroen, og at andre både også vil kunne anløbe broen, dog skal pladsen til [adresse] friholdes, når denne kommer.

Noah Johnsen tiltænker, at projektet skal etableres ved hjælp af LAG midler, en andel fra kommunen, egenfinansiering samt eventuelle fonde. Ejerskabet til sti og flydebro skal efterfølgende være Tønder Kommune, og Tønder Kommune vil skulle afholde driftsomkostningerne. Forvaltningen bemærker, at afholdelse af udgifter for skader påført af, eller i forbindelse med flydebroen vil skulle afholdes af Tønder Kommune.

Forvaltningen har henvendt sig til digelaget for [adresse], i forhold til deres umiddelbare bemærkninger til projektet. Digelaget gør opmærksom på, at der er meget strøm, og har en bekymring i forhold til, hvis broen river sig løs og laver skade på den nye stensikring. Hvis der sker skade, hvem afholder så udgiften til reetablering af dette. Derudover har digelaget været i dialog med redningsvæsnet omkring forbedring af forholdene for udsætning af redningsbåd på netop dette sted. Forvaltningen har henvendt sig til redningstation Rømø. Stationslederen har også en bekymring for, hvis flydebroen river sig løs og forvolder skader på digerne på Rømø eller på fastlandet, der i værste fald kan fører til digebrud. Stationslederen bemærker ligeledes, at udsætning af deres redningsbåd ikke vil være muligt ved etableringen af flydebroen. Forvaltningen bemærker, at der ved etablering af flydebroen skal sikres, at adgang med redningsbåde opretholdes, og at dette vil medføre en merudgift for projektet.

Tønder Kommune ejer matrikelnr. 1123 [adresse], Rømø, hvor projektet er tænkt udført.

Ud fra det nuværende kendskab til det ønskede projekt, er det forvaltningens vurdering, at der minimum skal være en sagsbehandling for landanlægget i form af en landzonetilladelse, samt en sagsbehandling i forhold til kystbeskyttelsesloven.

### Lovgrundlag

Lov om kystbeskyttelse. Miljøministeriets BEK. nr. 232 af 12/03/2007 (Bade/bådebro-bekendtgørelsen)

Mille Laursen. Indenrigs- og Boligministeriets VEJ. nr. 10076 af 05/06/2018 (Landzonevejledningen)

### Direktøren for Teknik/Miljø, Service og Beskæftigelse indstiller,

at udvalget drøfter, hvorvidt man ønsker at gå videre med muligheden for et samarbejde.

### Beslutning

Udvalget henviser ejeren til videre dialog med [adresse] som alternativ til etablering af flydebro.